पिछले दिनों राजस्थान पत्रिका समूह के दरभा प्रतिनिधि संतोष यादव को माओवादियों के साथ कथित संपर्क के आरोप में गिरफ्तार किया गया है. उनकी गिरफ्तारी टाडा और पोटा से भी खतरनाक माने जाने वाले ‘छत्तीसगढ़ जनसुरक्षा कानून’ के तहत गिरफ्तार किया है. हालांकि संतोष के परिजन, पत्रकार और मानवाधिकार संगठन इसे गलत बता रहे हैं. इसी तरह दो महीने पहले पुलिस ने सोमारू नाग को माओवादियों के साथ संबंध होने के आरोप में गिरफ्तार किया था. वे तब से जेल में हैं और अब संतोष यादव की गिरफ्तारी के चलते पत्रकारों का गुस्सा भड़क उठा है.